b'\n_START_ARTICLE_\nMarijina cerkev, Esslingen am Neckar\n_START_PARAGRAPH_\nMarijina cerkev (Frauenkirche) v Esslingenu je ena od cerkev jugozahodne nem\xc5\xa1ke pozne gotike in ena najstarej\xc5\xa1ih dvoranskih cerkev v \xc5\xa0vabski._NEWLINE_Marijina cerkev je bila prva gotska cerkev v jugozahodni Nem\xc4\x8diji. Skoraj 200 let so potrebovali za njeno dokon\xc4\x8danje. S sodelovanjem priznanih arhitektov in dru\xc5\xbein Ensinger in B\xc3\xb6blinger je bila kon\xc4\x8dana do leta 1516 in ima 72 m visok stolp. Omembe vredna sta zunanji plasti\xc4\x8dni okras Poslednje sodbe in Marijinega \xc5\xbeivljenja v timpanonu na ju\xc5\xbeni strani.\n_START_SECTION_\nZgodovina\n_START_PARAGRAPH_\nEsslingen je imel leta 1300 ve\xc4\x8d cerkev in kapelic, ki so bile v lasti samostanov. Me\xc5\xa1\xc4\x8dani svobodnega cesarskega mesta niso mogli zgraditi \xc5\xa1e ene cerkve._NEWLINE_Mestni svet je 26. maja in 1. junija 1321 zahteval, da me\xc5\xa1\xc4\x8dani sodelujejo pri gradnji Marijine cerkve. Triladijska stavba je torej mestna cerkev me\xc5\xa1\xc4\x8danov. Pravi razlog za gradnjo cerkve pa je bil, da je najstarej\xc5\xa1a cerkev v Esslingenu, Mestna cerkev svetega Dionizija, pripadla stolnemu kapitlju Speyer._NEWLINE_Dela so se za\xc4\x8dela leta 1325 s korom, hitro zatem je bil postavljen Marijin oltar._NEWLINE_Gradnja kora in vzhodnih dveh obokov z Marijinim portalom kot triladijska cerkev je trajala do leta 1330. Nato je bila gradnja prekinjena. Drugo fazo od tretjega oboka dalje so zgradili v letih 1340\xe2\x80\x931365._NEWLINE_Veli\xc4\x8dastne portalne skulpture je izdelal neznan mojster._NEWLINE_Od leta 1400 do 1440 je Ulrich von Ensingen nadaljeval gradnjo cerkve. Kon\xc4\x8dal je ladjo in zgradil dva portala, pa tudi osnovo stolpov._NEWLINE_Od leta 1440 do 1505 je dru\xc5\xbeina gradbenega mojstra B\xc3\xb6blinger zgradila stolp z zvonikom, stre\xc5\xa1nega jezdeca, pa tudi stre\xc5\xa1no galerijo in streho. Marijina cerkev je bila med letoma 1994 in 2016 dele\xc5\xbena obse\xc5\xbene zunanje prenove. Vsi trije izvirni zvonovi iz let 1350, 1496 in 1587 so bili nadome\xc5\xa1\xc4\x8deni in dopolnjeni s tremi drugimi iz 20. stoletja.\n_START_SECTION_\nOprema\n_START_PARAGRAPH_\nSrednjeve\xc5\xa1ka stekla (vitraji) treh srednjih kornih oken so bila vgrajena okoli 1330. Prikazujejo prizore iz Kristusovega in Marijinega \xc5\xbeivljenja in tudi \xc5\xbeivljenja svetnikov in mu\xc4\x8denikov._NEWLINE_Osrednje okno, ki se imenuje tudi Svetopisemsko okno, prikazuje na levem in desnem pasu prizore iz Stare zaveze, v srednjem pa prizore iz Nove zaveze._NEWLINE_V desnem oknu so stekla iz kapele Katharinenspital, ki je stala na dana\xc5\xa1njem Marktplatzu in se je podrla v 19. stoletju. V cerkveni ladji so sodobna okna, ki jih je izdelal umetnik Hans Gottfried von Stockhausen v 20. stoletju: jugovzhodno okno je Pasijon, severovzhodno pa je \xc5\xbdensko okno._NEWLINE_Veli\xc4\x8dastne stropne poslikave v koru Marijine cerkve so okra\xc5\xa1ene z modro in zlato barvo in segajo v 19. stoletje. Sklepniki spominjajo na umetnost cistercijanov._NEWLINE_Prvotni gradbeni material za Marijino cerkev je bil lokalni pe\xc5\xa1\xc4\x8denjak, ki je hitro preperel, \xc5\xa1e posebej v dana\xc5\xa1njem agresivnem zraku. Stalno so morali imeti na zalogi dele za zamenjavo. V\xc4\x8dasih so uporabili Oberkirchnerjev pe\xc5\xa1\xc4\x8denjak, apnenec in \xc5\xa1kolj\xc4\x8dni apnenec.'